Diari Oficial de la Generalitat Valenciana


Sumari del DOGV 7980, del 15-02-2017 (2017/1208)

RESOLUCIÓ de 30 de gener de 2017, de la consellera de Sanitat Universal i Salut Pública, per la qual es modifica la Resolució de 22 de juliol de 2016, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7980

Data del DOGV
:   15-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1208


Data del document
:   30-01-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 30 de gener de 2017, de la consellera de Sanitat Universal i Salut Pública, per la qual es modifica la Resolució de 22 de juliol de 2016, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la conselleria. [2017/1208]  
La Llei 14/2016, de 30 de desembre, de pressupostos de la Generalitat per a l'exercici 2017, ha introduït una nova línia de subvenció en el pressupost de la Conselleria de Sanitat Universal i Salut Pública destinada a finançar ajudes a col·lectius especialment vulnerables menors d'edat.  
D'altra banda, es va a regular mitjançant un decret del Consell les bases reguladores i la convocatòria per a la concessió de subvencions directes a persones menors d'edat, destinades a compensar despeses relacionades amb la protecció de la salut.  
El crèdit habilitat per al finançament de les esmentades ajudes s'ha consignat en la corresponent línia de subvenció del subprograma 412.25, i cal determinar quins òrgans de la conselleria han de participar en la seua gestió.  
Aquestes circumstàncies aconsellen modificar la norma de delegació de competències en matèria contractual i de gestió econòmica de manera que permeta una àgil i eficaç gestió de les despeses de la Conselleria de Sanitat Universal i Salut Pública.  
En virtut de les facultats conferides pels articles 28 k) i l) de la Llei 5/1983, de 30 de desembre, del Consell, article 59 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com pel Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
  
Modificar l'apartat quart de la part dispositiva de la Resolució de 22 de juliol de 2016, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la conselleria, la redacció del qual queda de la manera següent:  
  
«Quart  
1. Les facultats referides a despeses dels capítols IV (transferències corrents) i VII (transferències de capital), una vegada autoritzats els seus respectius actes administratius o negocis jurídics pels òrgans competents, correspondran al/a la director/a general de Recursos Humans i Econòmics, independentment del centre de gestió a què s'imputen, amb les excepcions següents:  
1.1. Es delega en les direccions territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, les despeses relatives a la línia de reintegrament de despeses fins a una quantia màxima de 9.000,00 ?.  
Es delega en el/la director/a general de Farmàcia i Productes Sanitaris les despeses corresponents a la línia de reintegrament de despeses per quantia superior a 9.000,00 euros.  
En el supòsit de reintegraments de despeses autoritzats pel/per la director/a general de Farmàcia i Productes Sanitaris a càrrec dels centres de gestió de les direccions territorials de la Conselleria de Sanitat Universal i Salut Pública, es faculta aquestes últimes perquè autoritzen les propostes comptables corresponents per a l'execució de l'expedient de despesa.  
1.2. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses relatives a la línia d'ajudes de pròtesi i vehicles per a persones discapacitades, sense límit quantitatiu.  
Es delega en el/la director/a general de Farmàcia i Productes Sanitaris, en el seu respectiu centre de despesa, la gestió de les despeses relatives a la línia d'ajudes de pròtesi i vehicles per a persones discapacitades, sense límit quantitatiu.  
1.3. Es delega en el/la director/a general de Farmàcia i Productes Sanitaris les despeses relatives a les línies de subvenció Servei farmacèutic sociosanitari i Atenció farmacèutica sociosanitària, sense límit quantitatiu.  
1.4. Es delega en els/les directors/es territorials de la Conselleria de Sanitat Universal i Salut Pública la gestió de les despeses de transferències corrents del subprograma 412.23 (Prestacions Farmacèutiques) relatives a les línies de prestacions farmacèutiques i reintegraments de prestacions farmacèutiques, sense limitació quantitativa.   
1.5. En matèria de transferències corrents del subprograma 412.24 (Prestacions Externes) i del subprograma 412.27 (Prestacions Externes Complementàries), es delega en els/les directors/es territorials de la conselleria, en el seu respectiu àmbit territorial i centre de despesa, la gestió de les despeses relatives a reintegraments de despeses per assistència quirúrgica, pla de garantia de no demora i ajudes per desplaçaments.  
1.6. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses de transferències corrents del subprograma 412.25 (Serveis Generals de la Secretaria Autonòmica) relatives a la línia Ajudes a col·lectius especialment vulnerables per raons econòmiques i/o socials, sense limitació quantitativa.   
1.7. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses de transferències corrents del subprograma 412.25 (Serveis Generals de la Secretaria Autonòmica) relatives a la línia Ajudes a col·lectius especialment vulnerables amb discapacitat, sense límit quantitatiu.  
Es delega en el/la director/a general de Farmàcia i Productes Sanitaris, en el seu respectiu centre de despesa, la gestió de les despeses relatives a la línia d'Ajudes a col·lectius especialment vulnerables amb discapacitat, sense límit quantitatiu.  
1.8. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses de transferències corrents del subprograma 412.25 (Serveis Generals de la Secretaria Autonòmica) relatives a la línia Ajudes a col·lectius especialment vulnerables menors d'edat, sense limitació quantitativa.   
2. En la delegació de facultats regulades en aquest apartat es troben incloses totes les atribucions necessàries per a l'autorització, disposició, obligació i proposta de pagament de les despeses a què es refereixen.»  
  
  
València, 30 de gener de 2017.- La consellera de Sanitat Universal i Salut Pública: Carmen Montón Giménez.